Nõukogu määrus (EMÜ) nr 3906/87,

22. detsember 1987,

millega muudetakse määrust (EMÜ) nr 2759/75 sealihaturu ühise korralduse kohta ja määrust (EMÜ) nr 2766/75, mis kehtestab toodete nimekirja, millele määratakse lüüsihinnad, ja searümpade lüüsihinna määramise eeskirjad

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikleid 42 ja 43,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust, [2]

ning arvestades, et:

ühendus on rahvusvahelise kaupade kirjelduse ja kodeerimise harmoneeritud süsteemi konventsiooni, edaspidi harmoneeritud süsteem, millega asendatakse 15. detsembri 1950. aasta tollitariifistiku kaupade liigituse nomenklatuuri konventsioon, lepinguosaline;

nõukogu määrusega (EMÜ) nr 2658/87 [3] kehtestati 1. jaanuaril 1988 jõustuv harmoneeritud süsteemil põhinev kaupade koondnomenklatuur, mis vastab nii ühise tollitariifistiku kui ka ühenduse väliskaubandusstatistika nõuetele;

sellepärast on vaja viia kaupade kirjeldused ja tariifirubriikide numbrid, mis esinevad määruses (EMÜ) nr 2759/75, [4] mida on viimati muudetud määrusega (EMÜ) nr 1475/86, [5] vastavusse harmoneeritud süsteemil põhineva ühenduse koondnomenklatuuriga;

teatav toiduks kasutatav lihast või rupsist valmistatud sõelutud ja sõelumata jahu on liigitatud praegu kehtiva ühise tollitariifistiku rubriigi nr 02.06 alamrubriikides, mida hõlmab määrus (EMÜ) nr 2759/75; lihtsuse mõttes on harmoneeritud süsteemil põhinevas koondnomenklatuuris kehtestatud ühtne alamrubriik, mis sisaldab kogu toiduks kasutatavat lihast ja rupsist valmistatud sõelutud ja sõelumata jahu; soovitatav on, et nimetatud jahusid reguleeriks nõukogu 27. juuni 1968. aasta määrus (EMÜ) nr 805/68 veise- ja vasikalihaturu ühise korralduse kohta, [6] mida on viimati muudetud määrusega (EMÜ) nr 3905/87; [7] sellepärast ei peaks neid enam määrusega (EMÜ) nr 2759/75 reguleerima;

kuna sea kondirasva ja jäägirasva ei ole asutamislepingu II lisas nimetatud, ei kohaldata selle suhtes asutamislepingu põllumajandust käsitlevaid sätteid, kuid sulatatud searasva ja sea muudest osadest saadud rasva suhtes on need sätted kohaldatavad; harmoneeritud süsteemis liigitatakse kondi- ja jäägirasv samasse nomenklatuurirubriiki kui sulatatud ja muu searasv; loomarasva töötlemises toimunud tehnilise arengu tõttu ei ole kondi- või jäägirasva võimalik sulatatud ja muust searasvast eristada; seepärast tuleks sulatatud ja muu searasva puhul vastuvõetavaid meetmeid kolmandate riikidega kauplemise suhtes ning sulatatud ja muu searasva turustuseeskirju kohaldada ka sea kondi- ja jäägirasva suhtes;

homogeniseeritud tooteid lihast, rupsist või verest, tooteid loomaverest ja täidisega taignatooteid, mis sisaldavad üle 20 % kaalust vorsti ja vorstitooteid, liha ja rupsi, sealhulgas rasva, võib liigitada nende põhitunnuste järgi praegu kehtiva ühise tollitariifistiku rubriigi nr 16.02 eri alamrubriikidesse; koondnomenklatuuris on kehtestatud ühtsed alamrubriigid, mis hõlmavad kõiki homogeniseeritud tooteid, tooteid mis tahes looma verest ja täidisega taignatooteid, mis sisaldavad üle 20 % kaalust vorsti ja vorstitooteid, liha ja rupsi, sealhulgas mistahes liiki või päritolu rasva; soovitatav on, et koondnomenklatuuri eespool mainitud alamrubriikidesse kuuluvaid tooteid reguleeritaks määrusega (EMÜ) nr 2759/75;

koondnomenklatuuri kaupade kirjelduse ja tariifinumbrite formuleerimine nõuab, et kohandataks muu hulgas määrust (EMÜ) nr 2766/75, [8] mida on viimati muudetud määrusega (EMÜ) nr 1905/83, [9] ning nõukogu 29. oktoobri 1975. aasta määrust (EMÜ) nr 2767/75, mis näeb ette katse- ja tuletatud toodete süsteemi põhinormid, mis võimaldavad sealihasektoris määrata lisasummasid, [10] ja mida on viimati muudetud määrusega (EMÜ) nr 1906/83; [11] määrus (EMÜ) nr 2767/75 ei kajasta enam lisasummade määramise majanduslikku vajadust; järelikult on asjakohane määrata lüüsihinnad kõikidele määrusega (EMÜ) nr 2759/75 reguleeritud toodetele ja määrus (EMÜ) nr 2767/75 tühistada;

mitmeid sealihasektori määrusi tuleb kohandada, kasutamaks uut nomenklatuuri; määruse (EMÜ) nr 2658/87 artikli 15 kohaselt võivad muudatused olla ainult tehnilist laadi; kõik muud nõukogu ja komisjoni sealihaturu ühist korraldust käsitlevate määruste kohandused tuleks seepärast teha määruse (EMÜ) nr 2759/75 artiklis 24 sätestatud korras, tingimusel et need kohandused on tingitud ainult harmoneeritud süsteemi kehtestamisest,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EMÜ) nr 2759/75 järgmiselt.

1. Artikli 1 lõige 1 asendatakse järgmisega:

"1. Sealiha ühine turukorraldus hõlmab hinna- ja kaubandussüsteemi ning reguleerib järgmisi tooteid:

CN-kood | Kauba kirjeldus |

| Elusad kodusead, v.a tõupuhtad aretusloomad |

| Kodusealiha, värske, jahutatud või külmutatud |

ex0206 | Toidukõlblik kodusearups, v.a farmaatsiatoodete tooraineks kasutatav, värske, jahutatud või külmutatud |

ex020900 | Tailihata pekk (sulatamata), värske, jahutatud, külmutatud, soolatud, soolvees, kuivatatud või suitsutatud |

ex0210 | Kodusealiha ja toidukõlblik kodusearups, soolatud, soolvees, kuivatatud või suitsutatud |

1501001115010019 | Sulatatud ja muu searasv, pressitud või pressimata, ekstraheeritud või mitte |

| Vorstid ja vorstitooted lihast, rupsist või verest; kulinaartooted nende baasil |

16021000 | Homogeniseeritud tooted lihast, rupsist või verest |

16022090 | Loomamaksast, v.a hane- või pardimaksast tooted või konservid |

– | Muud kodusealiha või -rupsi sisaldavad tooted või konservid |

16029010 | Loomaverest tooted |

16029051 | Muud kodusealiha või -rupsi sisaldavad tooted või konservid |

19022030 | Täidisega taignatooted, keedetud või mitte või muul viisil valmistatud, mis sisaldavad üle 20 % kaalust vorsti ja vorstitooteid, liha ja mis tahes liiki rupsi, sh mis tahes liiki või päritolu rasva" |

2. Artikli 3 kolmas lõik asendatakse järgmisega:

"Sekkumisametid ostavad sisse värskeid või jahutatud terveid või poolrümpasid, mis kuuluvad koondnomenklatuuri alamrubriiki 02031110; nad võivad sisse osta sea värskeid või jahutatud kõhtmisi osi (läbikasvanud), mis kuuluvad alamrubriiki ex02031915, ja värsket või jahutatud searasva, mis kuulub alamrubriiki ex02090011."

3. Artiklit 10 muudetakse järgmiselt:

a) lõike 2 punkt b asendatakse järgmisega:

"b) teine osasumma, mis võrdub 7 %ga keskmisest pakkumishinnast, mis määratakse iga aasta 1. maile eelneva 12 kuu impordi põhjal. Rubriikidesse 1ex602 ja 1ex902 kuuluvate toodete puhul on eespool nimetatud protsent 10.

See osasumma arvutatakse kord aastas 12 kuuks alates 1. augustist;"

c) lõige 3 asendatakse järgmisega:

"3. Erandina lõigete 1 ja 2 sätetest piiratakse toodete puhul, mis kuuluvad alamrubriikidesse 02063021, 02063031, 02064191, 02064991, 15010011, 16010010 ja 16022090 ning mille tollitariifimäär on GATTis ühtlustatud, impordimakse nimetatud ühtlustamisest tuleneva summaga."

4. Artiklit 12 muudetakse järgmiselt:

a) lõige 3 asendatakse järgmisega:

"3. Artikli 1 lõikes 1 nimetatud toodete, välja arvatud searümpade lüüsihinnad tuletatakse searümpade lüüsihindadest selliste toodete puhul artikli 10 lõike 4 kohaselt kindlaksmääratud suhte alusel."

b) lõike 4 teine alapunkt tunnistatakse kehtetuks.

5. Artiklit 13 muudetakse järgmiselt:

a) lõike 1 teine lõik tunnistatakse kehtetuks;

b) lõige 4 tunnistatakse kehtetuks.

Artikkel 2

Käesolevaga tunnistatakse kehtetuks määruse (EMÜ) nr 2766/75 artikkel 1 ja lisa.

Artikkel 3

Käesolevaga tunnistatakse kehtetuks määrus (EMÜ) nr 2767/75.

Artikkel 4

Komisjon teeb nõukogu või komisjoni õigusaktides, mis käsitlevad sealihaturu ühist korraldust, käesoleva määruse artikli 1 kohaldamisest tulenevad vajalikud kohandused määruse (EMÜ) nr 2759/75 artiklis 24 sätestatud korras.

Artikkel 5

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Artikleid 1, 2 ja 3 kohaldatakse alates 1. jaanuarist 1988.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 22. detsember 1987

Nõukogu nimel

eesistuja

N. Wilhjelm

[1] Arvamus on esitatud 18. detsembril 1987 (Euroopa Ühenduste Teatajas seni avaldamata).

[2] Arvamus on esitatud 16. detsembril 1987 (Euroopa Ühenduste Teatajas seni avaldamata).

[3] EÜT L 256, 7.9.1987, lk 1.

[4] EÜT L 282, 1.11.1975, lk 1.

[5] EÜT L 133, 21.5.1986, lk 39.

[6] EÜT L 148, 28.6.1968, lk 24.

[7] EÜT L 370, 30.12.1987, lk 7.

[8] EÜT L 282, 1.11.1975, lk 25.

[9] EÜT L 190, 14.7.1983, lk 1.

[10] EÜT L 282, 1.11.1975, lk 29.

[11] EÜT L 190, 14.7. 1983, lk 4.

--------------------------------------------------